
I n f o r m á c i a

Výboru Národnej rady Slovenskej republiky pre financie a rozpočet o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k systémovému zlyhávaniu štátu v boji proti daňovej kriminalite (tlač 1287)
___________________________________________________________________________

Výbor Národnej rady Slovenskej republiky pre financie a rozpočet ako gestorský výbor k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k systémovému zlyhávaniu štátu v boji proti daňovej kriminalite (tlač 1287) podáva Národnej rade Slovenskej republiky túto informáciu. 

Predseda Národnej rady Slovenskej republiky svojím rozhodnutím č. 1357 z 15. apríla 2026 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k systémovému zlyhávaniu štátu v boji proti daňovej kriminalite (tlač 1287) na prerokovanie Výboru Národnej rady Slovenskej republiky pre financie a rozpočet aj ako gestorskému výboru. 

	Výbor Národnej rady Slovenskej republiky pre financie a rozpočet neprijal uznesenie, nakoľko návrh uznesenia nezískal súhlas nadpolovičnej väčšiny prítomných poslancov podľa čl. 84 ods. 2 Ústavy Slovenskej republiky a  § 52 ods. 4  zákona NR SR č. 350/1996 Z.  z.   o rokovacom poriadku Národnej rady Slovenskej republiky v znení neskorších predpisov.  
	Z  celkového počtu 12 poslancov Výboru Národnej rady Slovenskej republiky pre financie a rozpočet bolo prítomných 7 poslancov. Za návrh predneseného uznesenia hlasovali 2 poslanci a 5 poslanci hlasovali proti. 

	Prílohou tejto informácie je návrh na uznesenie Národnej rady Slovenskej republiky v znení predloženého návrhu poslancov.



Bratislava, 19.  mája 2026





Ján Blcháč, v. r.                                                                                                                                                                 
         predseda 
Výbor NR SR pre financie a rozpočet

N á v r h

UZNESENIE 
NÁRODNEJ RADY SLOVENSKEJ REPUBLIKY

z .............. 2026

[bookmark: _Hlk207788263][bookmark: _Hlk207805998]k systémovému zlyhávaniu štátu v boji proti daňovej kriminalite 
[bookmark: _Hlk220053487]
Národná rada Slovenskej republiky:
A. berie na vedomie závažné zistenia generálneho prokurátora Slovenskej republiky Maroša Žilinku týkajúce sa výrazného poklesu trestných stíhaní v oblasti daňovej kriminality a oslabenia detekcie daňových podvodov v dôsledku novely Trestného zákona s účinnosťou od 6. augusta 2024, keďže v roku 2025 došlo k medziročnému prepadu počtu stíhaných osôb za daňové trestné činy o 57% a počtu obžalovaných o 61%, 
B. konštatuje, že ochrana finančných záujmov štátu a riadny výber daní sú základným predpokladom fungovania štátu a udržateľnosti verejných financií,
C. žiada ministra financií Slovenskej republiky predložiť Národnej rade Slovenskej republiky komplexnú stratégiu opatrení na elimináciu daňových únikov a zefektívnenie boja proti daňovej trestnej činnosti, vrátane vyhodnotenia dopadov novely Trestného zákona pod č. 40/2024 Z. z. na úspešnosť objasňovania daňových únikov, a to v lehote do 30 dní odo dňa prijatia tohto uznesenia.

